Rossiyada o‘tayotgan “Zapad–2017” harbiy mashg‘ulotlarida vertolyot raketa bilan tomoshabinlarga zarba berdi (video)

Rossiyada o‘tayotgan “Zapad–2017” harbiy o‘quv mashg‘ulotlari chog‘ida Ka-52 vertolyoti xatolik tufayli tasodifan tomoshabinlarga qarata raketa otdi. Bu haqda Meduza xabar bermoqda.

Voqea 16-sentabr kuni ro‘y berdi.
Tomoshabinlar Sankt-Peterburgdagi “Lujskiy” poligoni yaqinida yig‘ilgan edi. Ikki kishi jarohat oldi.

Aytilishicha, “havo-yer” toifasidagi raketa texnik nosozlik tufayli uchirib yuborilgan. Jabrlanganlarning ikkisi ham jurnalistlardir.